text: প্রকাশিত: ০১:৫৬, ১৯ জুন ২০২১
  আপডেট: ০১:৫৬, ১৯ জুন ২০২১
  নিজস্ব প্রতিবেদক: করোনা সংকট মোকাবেলায় বাংলাদেশ ভালো করেছে, সকল রাজনৈতিক গুজব ব্যর্থ করে দেশবাসী টিকার সুফল পাচ্ছে বলে দাবি করেছেন তথ্য ও সম্প্রচারমন্ত্রী ড. হাছান মাহমুদ। আজ শনিবার (১৯ জুন) জাতীয় প্রেসক্লাবে বাংলাদেশ স্বাধীনতা পরিষদ আয়োজিত "সময়ের সাহসী জননেত্রী শেখ হাসিনা শীর্ষক" আলোচনা সভায় তিনি এসব কথা বলেন।
  মন্ত্রী বলেন, ‌'দেশবিরোধীরা করোনা টিকা যেন বাংলাদেশ না পায়, সেই ষড়যন্ত্র করছে। কিন্তু সময়পোযোগী সিদ্ধান্ত নেয়ায় টিকা সংকট হবে না'। রাজনৈতিক প্রতিপক্ষ হলেও একটি দল রাজনৈতিকভাবে বঙ্গবন্ধু কন্যা শেখ হাসিনাকে মোকাবেলা করতে ব্যর্থ হয়ে নানা ষড়যন্ত্র করছে বলে অভিযোগ করেছেন হাছান মাহমুদ।